钦定古今图书集成/明伦汇编/官常典/第613卷 > 杨邠
## 钦定古今图书集成/明伦汇编/官常典/第613卷 > 杨邠

按《后贤志》，“邠字岐之，犍为武阳人也。少好学，志古，澡
厉名行。州辟主簿、别驾。刺史王濬举秀才，安汉雒令，
国王中尉以选为尚书郎，迁汶山太守。值夷复仇失
诛俗和，徙授巴东，转广汉。永嘉初，进衡阳内史。遇流民叛乱，攻没长沙、湘东，邠辄救助。贼众侵盛，遂破郡
城，获邠，欲以为主，邠不许。贼昼夜执守，邠候其小怠”，
夜急走，比觉已去远，收馀众军。重安欲投湘州刺史
荀眺，共图进取。会眺降贼，邠孤军固城，贼攻围之，誓
死不移，遂卒城中，时年六十九。帝为镇东大将军，嘉
其忠节死义，遣使吊赠，策曰：“惟永嘉七年四月己未，
使持节、都督江阳诸军事、镇东大将军、琅琊王濬，谨
遗扳命：前衡阳内史杨君，忠肃贞固，守正不移，虽危
迫节义可嘉，不幸殒卒孤城，甚悼之。今列上尚书，赠
君淮南内史，魂而有灵，嘉兹宠荣，呜呼哀哉！”邠同郡
杨稷文曹，泰始初为交趾太守，平九真、郁林、日南四
郡，斩吴交州刺史刘悛、大将军修则，武帝方授交州，
会孙皓遣大将军薛珝、陶璜十万人攻稷，被攻八月，
救援不至，众寡不敌，遂为珝璜所获。囚稷欲送皓，稷
欧血死。帝嘉其忠烈殁命，追赠交州刺史。